ISTUNGI  P R O T O K O L L

Haapsalu,			16. november 2007 nr 55

Toimus erakorraline istung.
Algus kell 9.00, lõpp 9.35.
Juhatas: linnapea Ingrid Danilov.
Protokollis: juriidilise osakonna peaspetsialist Asta Urb.

Linnavalitsuse koosseis istungil: aselinnapea Toivo Hein, aselinnapea Martin Schwindt, aselinnapea Aivar Sein, aselinnapea Talis Vare.

Istungist võtsid osa: linnasekretär Erko Kalev, linnaarhitekt Anu Joost, juriidilise osakonna juhataja Elfrida Kuldsaar.

Läbirääkimised päevakorra asjus.

Otsustati (poolt – 5 häält, vastu ja erapooletuid ei olnud) kinnitada järgmine p ä e v a k o r d:

1.	Detailplaneeringu kehtestamine (Lihula mnt 23). Ettekandja linnaarhitekt Anu Joost.

2.	Haapsalu Linnavolikogule esitatavad eelnõud:

1)	Ettepanek volikogule nõusoleku andmiseks kokkuleppe allkirjastamiseks Lääne Maavalitsuse hallatava asutuse Haapsalu Väikelastekodu üleandmiseks linnale. Ettekandja linnapea Ingrid Danilov.
2)	Ettepanek volikogule Haapsalu linna 2008. aasta eelarve eelnõu kinnitamiseks. Ettekandja aselinnapea Martin Schwindt.
3)	Ettepanek volikogule Lääne Maakonna Keskraamatukogu põhimääruse kinnitamiseks. Ettekandja linnasekretär Erko Kalev.
4)	Ettepanek volikogule Lääne Maakonna Keskraamatukogu kasutamise eeskirja ja teavikute tasuta võõrandamise ja müümise korra kinnitamiseks. Ettekandja linnasekretär Erko Kalev. 

___________________________________

P ä e v a k o r r a p u n k t  nr  1
Detailplaneeringu kehtestamine (Lihula mnt 23).
Ettekandja: Anu Joost, arutelus osalesid: Ingrid Danilov, Erko Kalev.

H ä ä l e t a t i: poolt 5 häält, vastuhääli ei olnud.
O t s u s t a t i:	kehtestada linnaarhitekt Anu Joosti poolt esitatud korralduse projekt korraldusena nr 853.  

P ä e v a k o r r a p u n k t  nr  2
Haapsalu Linnavolikogule esitatavad eelnõud.
Ettekandjad: Ingrid Danilov, Martin Schwindt, Erko Kalev, arutelus osalesid: Talis Vare, Toivo Hein, Aivar Sein.

H ä ä l e t a t i: poolt 5 häält, vastuhääli ei olnud.
O t s u s t a t i:	Esitada Haapsalu Linnavolikogule alljärgnevad eelnõud:

•	Ettepanek volikogule nõusoleku andmiseks kokkuleppe allkirjastamiseks Lääne Maavalitsuse hallatava asutuse Haapsalu Väikelastekodu üleandmiseks linnale. Ettekandja linnapea Ingrid Danilov (Korraldus nr 854).
•	Ettepanek volikogule Haapsalu linna 2008. aasta eelarve eelnõu kinnitamiseks. Ettekandja aselinnapea Martin Schwindt (Korraldus nr 855).
•	Ettepanek volikogule Lääne Maakonna Keskraamatukogu põhimääruse kinnitamiseks. Ettekandja linnasekretär Erko Kalev. Käesolev otsus võeti vastu protokollilise otsusena. Lisatud protokollile
•	Ettepanek volikogule Lääne Maakonna Keskraamatukogu kasutamise eeskirja ja teavikute tasuta võõrandamise ja müümise korra kinnitamiseks. Ettekandja linnasekretär Erko Kalev. Käesolev otsus võeti vastu protokollilise otsusena. Lisatud protokollile

Ingrid Danilov			Asta Urb
Juhataja			Protokollija